Den Vest-Sjællandske Avis, 1821-11-10
Endnu fortiene følgende paalidelige Anecdoter at meddeles om denne mærkværdige Mand. Man maae være saa upartisk ikke at miskiende nogle gode Træk hos ham, ogsaa billig med Hensyn til hans Laster, ikke at oversee den Jndflydelse, som hans slette Opdragelse, hans Lands Sæder og Skikke, og hans Religion have havt paa hans Characteer. - Han er meget virksom og giver sig af Jalousie over sin Auctoritet selv af med de ubetydeligste Forretninger, saa at hans Ministere næsten ikke faae noget at giøre. Han staaer tidlig op, drikker en Kop Caffe, røger sin Pibe, og giver derpaa Audience indtil Middag, hvorved han modtager sine Embedsmænds Jndberetninger og Bønskrifter, paakiender Sager og lader udgaae de fornødne Foranstaltninger. Hans Middagsmaaltid er tarveligt og bestaaer kun af faae Retter, ogsaa drikker han kun lidet Viin. Efter Middagssøvnen giver han igien Audience indtil Aftensmaaltidet, som ligeledes er meget tarveligt, og begiver sig derpaa til sit Harem, som ikke indeholder mindre end 500 Koner. - Ved sine Reiser omkring i sit District lader han sig ofte nøie med den sædvanlige Kost hos en Bonde, og sover under hans Tag. Han har den Skik aldrig at lade nogen vide tidlig om Morgenen, hvor han vil være om Dagen. Forresten maae man tilstaae, at Albaniens Tilstand har meget forbedret sig under hans Regiering med Hensyn til Politieindretninger og Sikkerhed paa Landeveiene, da han har renset dette Land for de utallige Røverbander, som i forrige Tider streifede omkring deri. - Han er selv tolerant med Hensyn til Religionen, imidlertid ikke saa meget af Grundsætninger, da han overhovedet ikke gjør meget deraf. Han besøger kun Moscheen een Gang om Aaret paa Festen Ramazan, da han saa begiver sig derhen i fine Pragiklæder. Da hans naturlige gode Forstand ikke er cultiveret ved Philosophie og Videnskaber og sande religiøse Lærdomme, saa er han aldeles hengiven til Overtroe. J Tordenveir og Jordskielv er han bange, han troer paa Hexerie og Universal-Medicin og paa Mueligheden af ved Arcana at kunne forlænge sit Liv til det Ubegrændsede. Herved er han allerede ofte taget ved Næsen af listige Bedragere og lader sig endnu bestandig forlade af dem, nogle Alchimister havde netop under vort Ophold i Janina anlagt et fuldstændigt Laboratorium i hans Serail for at brygge Udødelighedens Vand; hvortil de fand synligen ville bruge saa lang Tid indtil Alis Død, som ikke kan være langt borte, befrier dem fra at videre Uleilighed. – Forresten har hans Tolerance eller meget mere Jndifference med Hensyn til Religionen, dog havt den Virkning, at det theocratiske Princip i Albanien, som har saa frygtelige Følger i det øvrige Tyrkie for dem, som ikke ere Mahomedanere, kun yttrer sig lidet, saa at Jøder, Grækere, og Tyrker have i den Henseende temmelig Liighed med hinanden, og de Christne blive ikke trykkede frem for andre. Ogsaa har Ali sørget for, at den meest trykkende Plage for Undersaatterne, nemlig de Subalternes Despotie, ikke finder Sted i hans District. – Endelig kan man ikke nægte, at Albanien, som tilforn var sønderreven af evige Factioner og Stridigheder imellem Cheferne for de enkelke Stammer, er ved det, at al Magt er consolideret i hans Hænder, bleven forfat i en Rolighed og Sikkerheds Tilstand, i hvilken Henseende det ligeledes har Fortrinet for de fleste andre Provinser i det Tyrkiske Rige. Vi havde selv Leilighed til at lære at kiende nogle af Alis Konstgreb ved hans Maade at udsuge sine Undersaattere paa. Vi bleve nemlig en Morgen opvaagnede ved et heftigt Skrig af en Kone, og sprang hurtig ud af Sengen, fordi vi formodede et Tyverie, Mord eller en anden Forbrydelse. Neppe havde vi forladt Værelset førend vor Antoinette kom os i Møde, og sagde os, at dette Skrig kom fra vor gamle Vertinde, Nicolos Moder, som havde oversendt Veziren en Present af 10 Kilos Hvede. Neppe havde han udtalt, førend den gamle ærværdige Dame selv kom til stærkt grædende, og bad os at have Medlidenhed med hende, og at indlægge et godt Ord for hende hos Paschaen. Vi kunde slet ikke forklare os hvorved en Foræring kunde foraarsage saadanne Veeklager og Jammer, og vi vare nærved at beskylde hende for Forrykthed eller Utaknemmelighed; da man fortalte os, at denne Prisent af Korn skulde betales med den dobbelte Priis, af hvad der blev givet derfor paa Torvet, og Overbringeren af denne Vezirens Ordre ventede allerede nede i Huset for at modtage Betalingen. For at hielpe den stakkels Kone betalte nu Hr. Hughes Kornet af sin egen Lomme.